CELEX: 62019TN0801
Language: mt
Date: 2019-11-20 00:00:00
Title: Kawża T-801/19: Rikors ippreżentat fl-20 ta’ Novembru 2019 – DTE Systems vs EUIPO – Speed-Buster (PedalBox +)

27.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/63
            
         
      Rikors ippreżentat fl-20 ta’ Novembru 2019 – DTE Systems vs EUIPO – Speed-Buster (PedalBox +)
      (Kawża T-801/19)
      (2020/C 27/62)
      Lingwa tar-rikors: il-Ġermaniż
      
         Partijiet
      
      
         Rikorrenti: DTE Systems GmbH (Recklinghausen, il-Ġermanja) (rappreżentant: U. Vietmeyer, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Speed-Buster GmbH & Co. KG (Sinzig, il-Ġermanja)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: ir-rikorrenti
      
         Trade mark kontenzjuża kkonċernata: it-trade mark verbali tal-Unjoni Ewropea PedalBox + - trade mark tal-Unjoni Ewropea Nru 16 637 266
      
         Proċedimenti quddiem l-EUIPO: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tal-Ewwel Bord tal-Appell tal-EUIPO tal-5 ta’ Settembru 2019 fil-Każ R 1934/2018-1
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjonijiet tad-Diviżjoni tal-Kanċellament tal-konvenut tal-1 ta’ Awwissu 2018 Nru 16 223 C (invalidità) u tal-Ewwel Bord tal-Appell tal-konvenut tal-5 ta’ Settembru 2019 fil-Każ R 1934/2018-1;
               
            
                  —
               
               
                  iżżomm it-trade mark tal-Unjoni Ewropea Nru 16 637 266 fir-reġistru fl-intier tagħha, kif irreġistrata u attestata mill-konvenut;
               
            
                  —
               
               
                  sussidjarjament, fil-każ li l-Qorti Ġenerali tqis li konstatazzjonijiet fattwali oħra huma neċessarji, tordna lill-konvenut jadotta deċiżjoni ġdida dwar il-bżonn li tiġi ppreżervata d-disponibbiltà tat-terminu “PedalBox +”, mingħajr ma jittieħdu inkunsiderazzjoni denominazzjonijiet tal-prodott tal-kumpanniji SPEED-BUSTER GmbH & Co. KG., Mosaikweg 18, 53489 Sinzig, il-Ġermanja, jew CPA Performance GmbH, Jurastrasse 1, 73119 Zell unter Aichelberg, il-Ġermanja.
               
            
         Motiv invokat
      
      
                  —
               
               
                  Ksur tal-Artikolu 59(2) tar-Regolament (UE) 2017/1001 tal-Parlament Ewropew u tal-Kunsill.